इस पर भी बहुत चर्चा हो रही है कि कैसे फेसबुक और अन्य सोशल मीडिया कंपनियों ने निजता के अधिकार का हनन किया है। सच तो यह है कि फेसबुक, गूगल और अन्य ऐसी कंपनियों के मालिक उपयोगकर्ताओं के आंकड़ों को जमा करके, दूसरी कंपनियों को उनके लक्षित व्यापार के लिये बेचने से ही सबसे अमीरों की गिनती में आये हैं। जिसने भी इंटरनेट पर किसी वस्तु को खोजने व खरीदने के लिये इन एप्स का इस्तेमाल किया है, वह जानता है कि इसके बाद उसे किस तरह से वही या उसी के जैसी वस्तु को बेचने वाली कंपनियों के विज्ञापनों का निशाना बनाया जाता है।